
A szociális helyzet és a mentális állapot kapcsolata

Szociális helyzet-mentális állapot kapcsolata
A mentális megbetegedések magyarországi helyzetéről elmondható, hogy az elmúlt években számuk megtöbbszöröződött.
Ez a jelenség számos problámát is felvet, hiszen a pszichiátriai intézmények befogadóképessége csökkent, továbbá elmondható, hogy a gyógykezelésekre fordított idő, és pénz sem elegendő mértékű a problémához képest.
Dolgozatomban a klasszikus megállapításokon túl, mely a megbetegedések genetikai-környezetei okait taglalja, azt kívánom vizsgálni, hogy a szociális helyzet, valamint az abból fakadó létbizonytalanság, a lakhatási körülmények milyen mértékben hozzájárulói a lélek megbetegedéseinek.
Interjúmat a nyékládházi Zárt-kert területén, egy egyedülálló édesanyával készítettem. A terület már önmagában is speciális, mivel ezen a külterületi részen az underclass jegyeivel rendelkező személyek, családok élnek. Lakhatási körülményeik igen szerények, javarészt mezőgazdasági célra kialakított kunyhókban laknak.
Ebben a többszörösen nehéz léthelyzetben az anya és gyermeke életén keresztül szeretném vizsgálni a szociális helyzet-metális állapot kapcsolatát.



